Diari Oficial de la Generalitat Valenciana


Sumari del DOGV 5729, del 27-03-2008 (2008/2877)

Actuacions d'execució 119/2007. Notificació de la sentència a Monocapas Poliméricos Malbert, SA.
------------------------------------------------------------------------------------------------

### Dades del document

Número de DOGV
:   5729

Data del DOGV
:   27-03-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/2877


Data del document
:   20-02-2008

Organisme emissor
:   Jutjat Social Número 34 de Madrid

Tipus de document
:   Edicte

Descriptors 

:   * sistema judicial

Actuacions d'execució 119/2007. Notificació de la sentència a Monocapas Poliméricos Malbert, SA. [2008/2877]  
Número actuacions: execució 119/2007.  
Matèria: ordinari.  
Demandant: Regino Herrero Cambrero.  
Demandat: Monocapas Poliméricos Malbert, SA.  
Fernando Benítez Benítez, secretari judicial del Jutjat Social número 34 de Madrid, fa saber:  
Que en el procediment d'execució 119/2007 d'este Jutjat Social, que se segueix a instàncies de Regino Herrero Cambrero, contra l'empresa Monocapas Poliméricos Malbert, SA, sobre ordinari, s'ha dictat la interlocutòria de data 12 de novembre de 2007, que té la part dispositiva, literalment, com es diu:  
«Primer. Pertoca l'execució del títol esmentat en els fets de la present resolució sol·licitada per Regino Herrero Cambrero, contra Monocapas Poliméricos Malbert, SA, per un import de 659,13 euros de principal més 65,91 euros de costes i 46,13 euros d'interessos, que es fixen provisionalment.  
Segon. Efectuar l'embargament sobre els béns de la demandada que tot seguit es detallen.  
Tercer. Amb este objecte, esteneu una testimoniança d'esta resolució amb una comunicació al Servei Comú de Notificacions i Embargaments dels Jutjats de Madrid, a fi que la comissió judicial procedisca a embargar els béns en una quantia suficient per a cobrir les quantitats per les quals es despatxa l'execució; als quals el present edicte valdrà com a manament en la forma escaient, podent sol·licitar, si calguera, l'auxili de la força pública, així com fer ús dels mitjans personals i materials necessaris per a poder accedir als llocs on estan els béns que es pretén embargar.  
I en el cas que no es conega l'existència de béns suficients, adreceu oficis als organismes pertinents i registres públics, a fi que faciliten una relació de tots els béns o drets del deutor de què tinguen constància, i comuniqueu a este Jutjat si la hisenda pública deu alguna quantitat a l'executat pel concepte de devolució per l'impost sobre la renda de les persones físiques, IVA, o qualsevol altre. En cas positiu, s'acorda l'embargament de les quantitats pendents de devolució per la hisenda pública a l'executat, fins a cobrir la quantitat objecte de constrenyiment, i sol·licitar-ne la remissió al compte de depòsits i consignacions oberta per este Jutjat en Banesto amb número 3659-7542-26-9466-82, siti al carrer d'Orense, número 19, Madrid.  
Notifiqueu esta resolució a les parts.  
Mode d'impugnar-la: no s'hi pot interposar cap recurs, sense perjudici de l'oposició que puga formular l'executat en el termini de 10 dies, per defectes processals o per motius de fons (art. 551 LEC en relació amb els art. 556 i 559 del mateix text legal.)  
Mitjançant esta interlocutòria, ho pronuncie, mane i firme; en done fe».  
I perquè valga de notificació en la forma legal a Monocapas Poliméricos Malbert, SA, en parador ignorat, expedisc el present edicte perquè s'inserisca en el Diari Oficial de la Comunitat Valenciana.  
S'adverteix el destinatari que les següents comunicacions es faran en les estrades d'este Jutjat, llevat de les que tinguen forma de interlocutòria o sentència, o si es tracta d'una citació a termini.  
Madrid, 20 de febrer de 2008.- El secretari judicial: Fernando Benítez Benítez.